
Sovjetisk ufo-arkiv 

Den tidligere sovjetiske leder og KGB-chef Yuri Andropov havde én ting fælles 
med sine vestlige modstykker: Han var fascineret af ufoer. 

I erindringerne fra hans tidligere politbureau-assistent Igor Sinitsins står der, 
at Andropov i 1977 nedsatte to komiteer til undersøgelse af fænomenet og 
beordrede, at alle militærpersoner skulle skrive udførlige rapporter over 
observationer over sovjetisk territorium. Det skete som følge af den 
udenlandske presses interesse for den enorme ufo (som faktisk var en gassky 
fra opsendelsen af Cosmos-955), der blev set over Petrozavodsk i september 
1977. 

Sinitsin havde forventet, at Andropov var skeptisk, da han bad en sekretær om 
at oversætte rapporterne. Sinitsin blev derfor overrasket, da han opdagede, at 
Andropov havde et ufo-arkiv, som indeholdt rapporter indsamlet af 
kontraspionage folkene. 

Det 13 år gamle arkiv indeholdt i tusindvis af rapporter om observationer, som 
var indsamlet, før Sovjetunionen kollapsede i 1990. Konklusionen på ufo¬ 
rapporterne var identisk med konklusionen i de britiske og amerikanske, 
officielle undersøgelser: „De fleste sager har en naturlig forklaring og 
skyldes raketopsendelser og lignende". 

Kilde: Observer, 23. marts 2003 /-for 

Tycho Brahe Planetarium 

Af Ole Hermingsen 

Hvad siger planetariet til spørgsmål om ufoer og liv i universet? 

Tycho Brahe Planetarium & Omnimaxteater på GI. Kongevej i København har 
siden sin åbning i 1989 anstrengt sig for at være Danmarks avancerede center 
for popularisering af astronomi og rumforskning - og er blevet det! 

Når man interesserer sig for astronomi og rumfart og samtidig benytter sig af 
internettet, har man formentlig besøgt planetariet på adressen: www.tycho.dk 
Planetariet har netop skiftet layout på denne hjemmeside og fået en bedre 
struktur og mere overskuelighed. Her findes bl.a. en astronomisk spørgekasse, 
hvor man hurtigt besvarer stillede spørgsmål. Man gør dog opmærksom på, at 
det kan tage lidt længere tid, hvis svaret kræver ekspertbistand ud over, hvad 
man selv kan klare. 

Men hvad svarer Tycho Brahe Planetarium så, hvis man stiller nogle af de 
spændende spørgsmål, som for eksempel \„Er der liv på Mars?" 

Tycho Brahe Planetarium: „Man har endnu ikke fundet et klart bevis på, 
at der er eller nogensinde har været liv andre steder end her på 
Jorden, men i 1996 fandt nogle forskere fra NASA tegn på, at der 
engang har været liv i form af bakterier på Mars. Disse resultater er 
siden blevet diskuteret voldsomt, men sidste år blev der offentliggjort 
nye resultater, der støtter idéen om, at bakterier har eksisteret på 
Mars - og måske stadig gør det. 



Et endeligt bevis får vi dog først den dag, vi finder en levende eller 
forstenet bakterie på Mars. Andre steder i vores solsystem - for 
eksempel på jupitermånen Europa - mener man, at der findes et hav af 
saltvand. Hér kan der måske også være opstået liv." 

„Findes der rumvæsner?" 

Tycho Brahe Planetarium: „Vi bor i rummet, og vi er væsner, så ja, der 
findes rumvæsner! Vi har imidlertid endnu ikke set tegn på liv andre 
steder i universet. Flere projekter lytter efter radiosignaler fra 
intelligente rumvæsner, men der er endnu ikke blevet hørt nogen 
overbevisende signaler." 

„Er der liv i universet?" 

Tycho Brahe Planetarium: „Ja, naturligvis! Vi ved med sikkerhed, at der 
er liv ét sted i Universet, nemlig her på Jorden. Om der er liv andre 
steder i Universet, er endnu et åbent spørgsmål. Meningerne er 
mange, men indtil videre må vi sige, at der ikke er fundet afgørende 
beviser på, at der har eksisteret eller eksisterer liv andre steder end på 
Jorden. 

Den store interesse for planeten Mars stammer bl.a. fra formodninger 
om, at der måske også på et tidligere tidspunkt i solsystemets historie 
har været liv på denne planet. 

Et af de helt store projekter med at afklare spørgsmålet om liv i 
universet, er SETI - the Search for Extra Terrestrial Intelligence." 

Og så henviser planetariet yderligere til, at man selv kan være med til at 
behandle data fra et af de store radioteleskoper og kan læse mere på 
internetadressen: www.rump.dk/homepage/andrew/SETI@home/ 


Endvidere har man en 
sektion om »Himlen netop 
nu«, som i løbet af efteråret 
2003 opdateres løbende og 
kan give en beskrivelse af, 
hvad man kan se på himlen 
netop nu - hvis altså vejret 
er klart. Dvs. hvilke 
planeter der kan ses, 
aktuelle 

stjerneskudssværme, 
hvornår rumstationen ISS 
kan ses på himlen osv. 

Men hvad med 

spørgsmålet: „Findes der 
UFO'er?" 

„Ja, naturligvis!" Svarer 
man på Tycho Brahe 
Planetarium: 

„UFO betyder 

/Uidentificeret Flyvende 
Objekt'. Det sker ofte, at 
vi observerer fænomener 
på himlen, som ikke 
umiddelbart lader sig 
identificere. I langt de 
fleste tilfælde bliver Louis D. Friedman sammen med Tycho Brahe 
fænomenet identificeret. Planetariums direktør Bjørn Franck Jørgensen, 
Det er ofte klare fotograferet ved et af de talrige offentlige 
himmellegemer, som folk arrangementer, der afholdes i planetariet, 
oplever som UFO'er. Bl.a. Foto: Ole Henningsen 

er både Sirius og Venus ofte udsat for beskyldninger. Også sjældne 
atmosfæriske eller meteorologiske fænomener som fx linseskyer giver 
anledning til kreative fantasier hos mange. 

Der er endnu ikke kommet pålidelige meldinger om møde med 
intelligente væsener fra andre steder i universet end på Jorden. 

Om man tror, der findes intelligent liv andre steder i universet, er 
netop et trosspørgsmål. Hvis der findes intelligent liv andre steder, så 
skal de være i besiddelse af en teknologi, der er fundamentalt 
anderledes end vores, for at være i stand til at besøge os. Vi har i 
øjeblikket ikke mulighed for at sende missioner til andre stjerner, kun 
til de andre planeter i vores eget solsystem." 

Mere information om området findes på www.sufoi.dk. 

Vi er i SUFOI glade for, at Tycho Brahe Planetarium henviser til os, hvis man 
ønsker yderligere og mere detaljerede oplysninger om ufofænomener. Det er 
specielt glædeligt og interessant, at planetariet også henviser til SUFOI, hvis 
der kommer meldinger om ufoer. 



Executive director for The Planetary Society 

Mystisk væsen fundet i 

Østrig 

Af Ole Henningsen 

Var det et nyt dyr eller et fra 
fortiden? Eller måske en alien, 
der ikke var kommet med sit 

I" IW 

rumskib retur? Dette var nogle af 
tankerne, der fløj gennem 
hovedet på østrigeren Olga 
Schilke, da hun i april 2003 fandt 
et ejendommeligt, indtørret 
væsen ved bredden af vandløbet 
Kirchheimer i Radenthein i 
delstaten Kårnten i Østrig. 

„Jeg var chokeret," fortalte Olga 
Schilke, da hun havde gjort sit usædvanlige fund. 

„Med det usædvanlige ,ansigt' havde væsenet virkelig en lighed med noget 
ujordisk", fortalte hun til den østrigske presse, bl.a. Kleine Zeitung Online den 
26. april 2003. 

„Jeg lod det mærkelige væsen ligge, men det var det første, jeg tænkte på 
næste morgen, og så gik ieg hen og fandt det igen og tog det med hjem." 

Ingen vidste umiddelbart, hvad det var 
for en mærkelig skabning, så Kårntens 
ekspert i eksotiske væsener, Sabine 
Happ, blev spurgt. 

„Jeg vidste nu heller ikke, hvad det var, 
før min datter fandt ud af, at det 
,mystiske" drejede sig om en fisk, nemlig en 
rokke", fortæller Sabine Happ til Kleine 
Zeitung Online. 

Der findes talrige rokkearter. Munden er forsynet med tandplader, som rokken 
anvender til at knuse føde som fx 
krabber, fisk og rejer. 



Sabine Happ med det 
væsen. 



Karakteristisk for fiskene i 
rokkefamilien er den flade, næsten 
rombeformede krop, det lidt spidse 
mundparti, og den lange, tynde 
hale. Mund og gællespalter sidder 


„Det er denne mund, som kan ses på på undersiden, som er grålig og 
den indtørrede rokke, og , væsenets 9 |at - 

øjne' er i virkeligheden rokkens gællespalter, som vandet normalt strømmer 
igennem", fortæller Sabine Happ. 

Radenthein bliver altså ikke et nyt pilgrimssted for ufo-fans med denne helt 
naturlige forklaring på det mærkelige væsen. 

„Der har ganske rigtigt været hav i dette område", fortalte senere geologen 
Friedrich Hans Ucik fra Landesmuseum, „men sidste gang var for 6-7 millioner 
år siden". 

Så det er altså ikke derfra, væsenet stammer. 

Det mest mystiske er så måske i virkeligheden, hvem der i deres stille sind har 
moret sig med at placere den indtørrede og omformede rokke så langt fra dens 
naturlige miljø. 

Det italienske skeptiker-tidsskrift »Scienza & 
Paranormale« beskæftigede sig i vinterudgaven 1997/98 
med samme slags „rokke-uvæsen" i forbindelse med 
offentliggørelsen af et tilsvarende „mystisk" foto på 
forsiden af et lokalt ugeblad, der skrev om fundet af „en 
rød mumie i en hønsegård - rød som en marsmand". 



For et par ar siden 
havde 
undertegnede 
lejlighed til at 
studere en sådan 
indtørret rokke i 
en souvenirshop i 
en af de mindre 
byer ved 

sydbredden af 
Gardasøen i 

Italien. Ligesom 
rokken fra Østrig 
så denne rokke 
ejendommelig ud, 
idet dens „vinger" 
var blevet skåret 
til og under 
tørringen havde 
været snøret 
sammen. 


På denne måde fik den sin næsten menneskelige form med hoved, arme og 
ben, der åbenbart så får nogle til at tænke på aliens. 

Selv om det var fristende, kunne jeg nu alligevel ikke få mig selv til at give de 
2-300 kr. ud på denne specielle souvenir, og desværre havde jeg ikke mit 
fotoapparat på mig, så jeg kunne forevige „væsenet fra det ydre rum". 

Sådanne rokker har også tidligere forundret menneskene. På 

internetadressen: www.ubs.sbg.ac.at/sosa/rara/63577III.htmhar 
Universitåtsbibliothek Salzburg under „Sondersammlungen, Abbildungen aus 
alten Drucken (1501-1800)" gengivet træsnit udført af 
naturvidenskabsmanden Ulisse Aldrovandi. Under overskriften „Ulisse 
Aldrovandi: Monstrum historia. Bologna, N. Tebaldinus 1642 und Serpentum et 
Draconum historia. Bologna, C. Ferronius 1640", afd.63.577 III vises flere 
illustrationer af søslanger og søuhyrer, herunder også en drage 


„Draco alter ex Raia exsiccata concinnatus' 
fremstillet af en tilskåret og formet rokke. 

Så det var altså en gammel historie! 



Denne drage er helt tydeligt 


En af de lidt mere 
specielle ufo¬ 

kontaktpersoner er 
Frank E. Stranges fra 
USA. I publikationen 
»UFOs Uncensored« 
fra december 1966 
fremviser han en 
kasse med en sådan 
rokke. Han er ude af 
stand til at sige, 
hvad der nøjagtigt er 
tale om, men mener 
dog, at det er en 
slags maritimt 

væsen fra vores 
egen planet. Billedet 
forekommer 
sammen med 

forskellige andre 
fotos og tegninger af 
påståede 

observerede monstre 
under overskriften 
„Humanoids from 
the stars". 


Bognyhed 

Det uforklarlige 

I skolen lærer vi, at videnskabsmændene for hver 
dag, der går, ser længere og længere ud i rummet, 
og længere og længere ind i cellernes og 
atomkernernes inderste hemmeligheder. De har 
faktisk løst de fleste af naturens og eksistensens 
gåder. 

Det passer bare ikke! I vores højteknologiske verden 
falder fisk ned fra himlen. Folk bryder i brand uden 
nogen påviselig årsag og bliver reduceret til aske på 
få sekunder. Man opdager ikke, at en 
forbipasserende er et spøgelse, før man går lige 
igennem ham. Dyrelivet svarer ikke altid til 
zoologibøgernes angivelser. Og tusinder af 
mennesker er overbevist om, at vi ikke er alene i 
universet, og at intelligente væsener fra andre 
planeter jævnligt aflægger besøg. 






Tag med på en udflugt i den gråzone, der ligger mellem det velkendte og det 
ukendte. 

I Det uforklarlige beretter Lars Thomas om en lang række tilsyneladende 
uforklarlige fænomener - fra huse, der er hjemsøgt af spøgelser til spontan 
selvforbrænding, vandrende sten, reinkarnation, psykokinese, korncirkler, Loch 
Ness-uhyret, UFO'er og meget, meget mere. 

Det uforklarlige, 192 sider, illustreret og indbundet. Kr. 249,00 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



